**Uusi Subaru XV - ensiluokkainen turvallisuus vakiona**

**• Ensimmäinen Subarun Global -perusrakenteelle Euroopassa lanseerattava uutuusmalli**

**• Uudistunut 2,0-litran boxermoottori ja AWD-neliveto vakiovarusteena**

**• Maastoajoon kehitetty X-Mode -järjestelmä kaikilla varustetasoilla**

**• Kuljettajaa avustava EyeSight -teknologia vakiovarusteena**

**• Portaaton Lineartronic-automaattivaihteisto kaikissa malleissa**

**• Kilpailukykyiset hinnat; 1.6i Base 30 872,46 e, 2.0i Active 36 788,42 e**

Vuonna 2011 Frankfurtin autonäyttelyssä ensiesitelty XV on uudistunut perusrakennetta, voimalinjaa, designia ja turvavarusteita myöten.

Uusi XV on rakennettu Subarun uudelle Global -perusrakenteelle, joka on Subarun historian suurin yksittäinen auton kokonaissuorituskykyä parantava uudistus. Uusi perusrakenne parantaa XV:n dynaamista ajovakautta ja -mukavuutta, vaimentaa tehokkaammin korin ääniä ja värinöitä sekä lisää korin ja jousituksen jäykkyyttä 70-100 prosenttia nykyisiin malleihin nähden.

Yhdessä uuden jousitusgeometrian, iskunvaimennuksen ja viisi milliä matalamman painopisteen ansiosta pito tiehen on parempi ja auto tottelee ohjausliikkeitä kuljettajan haluamalla tavalla. Global -perusrakenteen turvallisuus on huippuluokkaa: se vaimentaa törmäysenergiaa 40 prosenttia edellistä perusrakennetta tehokkaammin.

Ohjaamoa suojaava turvakori on myös suunniteltu siten, että nokkakolaritilanteessa moottori ja vaihdelaatikko ohjautuvat hallitusti korin alle.

Uuden perusrakenteen myötä myös mitoissa on tapahtunut muutoksia. XV:n kori on edeltäjäänsä nähden 15 milliä pidempi, 20 milliä leveämpi ja 25 milliä korkeampi. Akseliväliltään uusi XV on edeltäjäänsä 30 milliä suurempi

**Tilaa, laatua ja palkittua suunnittelua**

Subaru XV:n muotoilu on toteutettu Subarun Dynamic x Solid -designfilosofian mukaisesti. XV:n leveä ja matala ilme korostaa auton urheilullisuutta. Keulan haukankatse -ilme symbolisoi Subarun uutta identiteettiä. Voimakkaat muodot ja mattamustat lokasuojankaaret lisäävät XV:n dynaamisuutta. Kokonaisuuden kruunaa tyylikkäät alumiinivanteet.

Sama muotokieli jatkuu XV:n sisätiloissa. Käyttökytkimet ovat selkeästi esillä, ohjauspyörä edustaa uutta designia, kuten myös kojetaulun keskelle asennettu 8-tuuman kokoinen kosketusnäyttö, johon voi liittää muun muassa älypuhelintoiminnot.

Ohjaamon viihtyisyyttä on parannettu uuden urheilullisen ilmeen omaavalla kojelaudalla, uusilla laadukkailla materiaaleilla sekä ergonomisella suunnittelulla. Tilaa on entistä enemmän edessä ja takana. Takaistuimen istuinosa on pidentynyt 26 milliä ja hartialeveys kasvanut 29 milliä. Etu- ja takaistuinten rakennetta on muutettu tukemaan paremmin matkustajien vartaloa. Laadukkaan verhoilukokonaisuuden kruunaa oranssin väriset tikkaukset.

Tavaratilan suuaukko on 10 senttiä aiempaa leveämpi, ja tilan koko on kasvanut viidellä litralla 385 litraan.

Autoteollisuuden äänenkannattaja WardsAuto-julkaisu ehti jo valita uuden XV:n ohjaamon viime vuonna esiteltyjen autojen joukosta kymmenen parhaiten toimivan ohjaamon joukkoon

Törmäystilanteiden varalta XV on varustettu etuturvatyynyillä, sivuturvatyynyillä edessä, turvaverhoilla ja kuljettajan polviturvatyynyllä. XV:ssä on myös peräänajotilanteissa niskan nyrjähdystä vaimentavat etuistuimet ja pääntuet kaikissa istuimissa.

Korkeussäädettävissä etuistuinten turvavöissä on esikiristimet ja voimanrajoittimet. Esikiristin pitää matkustajan tiukasti kiinni istuimessa, ja voimanrajoitin pienentää rintakehään kohdistuvaa painetta. Takaistuimella on kolmipisteturvavyöt ja isofix-kiinnitysjärjestelmä.

**Kaksi moottoria, yksi voimalinja**

Subaru XV:n moottorivalikoima käsittää kaksi edelleen kehitettyä nelisylinteristä bensiinikäyttöistä 1,6- ja 2,0-litran 16-venttiilistä boxermoottoria. Polttoaineen monipistesuihkutuksella varustetun 1,6-litran moottorin huipputeho on 84 (114)/6200 ja sen yhdistetty keskikulutus on 6,4 l/100 km. Lähes 80-prosenttisesti uudistettuun 2,0-litran boxermoottoriin asennettiin muun muassa polttoaineen suoraruiskutus ja sen huipputeho on 115 kW (156 hv)/6000 r/min. Uudistunut moottori on edeltäjäänsä kevyempi ja taloudellisempi. Sen yhdistetty keskikulutus on 6,9 l/100 km.

Jatkuvalla AWD-nelivedolla varustetun Subaru XV:n vaihteisto kaikissa varustetasoissa on portaaton Lineartronic-automaattivaihteisto, jonka yhteyteen on lisätty maastoajo-olosuhteisiin kehitetty X-Mode -järjestelmä.

X-Mode yhdessä XV:n 22,1 sentin maavaran kanssa helpottavat ajamista hankalissa keli- tai maastoajo-olosuhteissa. Järjestelmä kontrolloi muun muassa jyrkissä nousuissa kuljettajan kaasu- ja jarrupolkimien sekä vaihteiston käyttöä. Järjestelmään kuuluu myös mäkilähtöavustin.

Viisi millimetriä edellistä mallia matalammalle rakennettu painopiste parantaa yhdessä jousituksen ja korijäykkyyden kanssa auton ajettavuutta ja käsiteltävyyttä kaikissa ajotilanteissa.

Subarun ohjaus on rakennettu reagoimaan äkkitilanteissa äärimmäisen nopeasti, jotta vaaratilanteilta vältyttäisiin. Paremman ohjaustuntuman aikaansaamiseksi XV:n ohjausvälitystä on nopeutettu 14:1 suhteesta 13:1 suhteeseen.

**Huippuvarusteet vakiona**

Monet niistä ominaisuuksista, jotka tekevät uudesta Subaru XV:stä nautinnollisen auton ajaa, auttavat myös kuljettajaa välttämään vaaratilanteet. Jos onnettomuutta ei voi välttää niin Subarun kori suojaa kuljettajaa ja matkustajia monien edistyneiden järjestelmien ja ominaisuuksien avulla. Subarun kolariturvallisuus on palkittu puolueettomien järjestöjen taholta jo lukuisilla turvallisuuspalkinnoilla ympäri maailmaa.

Uuden XV:n perusvarustus käsittää kaikilla tasoilla kattavan joukon kuljettajaa avustavia turvajärjestelmiä, kuten törmäyksiä ehkäisevän EyeSight-järjestelmän, joka käyttää hyväkseen CMOS-teräväpiirtostereokameraa ja 3D-kuvaprosessoria. Palkittu järjestelmä ennakoi liikennetilanteita, estää törmäyksiä sekä peräänajoja. Järjestelmällä on värinäkö, jolla se tunnistaa muun muassa syttyvän jarruvalon ja osaa erottaa toisistaan jalankulkijat, pyöräilijät ja autot.

Subarun adaptiivinen vakionopeudensäädin ja EyeSight huolehtivat yhdessä siitä, että välimatka edellä ajavaan pysyy turvallisena ja auto pysyy omalla ajokaistalla. Kilpailijoista poiketen Subarun EyeSight pystyy estämään peräänajon nopeudesta 50 km/h ja tekemään hätäjarrutustoiminnon vielä 70 km/h nopeudessa.

Muita perusvarusteita ovat muun muassa kaistanvaihtovilkku, sadetunnistin, sähköinen käsijarru, mäkilähtöavustin ja bluetooth-handfree-toiminto.

**Apple- ja Android -järjestelmäsopivuus**

Älypuhelimet ja niiden lukuisat sovellukset eli applikaatiot ovat yleistyneet nopeasti keskeiseksi osaksi ihmisten arkea ja samalla ne ovat tulleet tärkeäksi osaksi autoa. Älypuhelimien ja niiden käyttöliittymien käyttö kuuluu arkirutiineihin jo niin, että tuttuja applikaatioita halutaan – ja nyt myös voidaan – käyttää turvallisesti autossa.

Subaru XV:n kojelaudan keskellä on Base-varustetasolla 6,5- ja muissa malleissa 8-tuumainen kosketusnäyttö, johon voi liittää kaapeliyhteydellä usb-portin kautta Apple CarPlay- ja Android Auto -älypuhelintoiminnot ja hyödyntää sen jälkeen älypuhelimeen ladattuja tuttuja applikaatioita.

Auton perusvarusteisiin kuuluu myös Subarun Vehicle Dynamics Control (VDC) -luistonesto- ja ajonvakautusjärjestelmä, joka varmistaa, että XV käyttäytyy kuljettajan käskyjen mukaisesti. Jos auto lähestyy ajovakauden rajoja, ajonvakautusjärjestelmä säätää nelivedon voimanjakoa, moottorin tehoa sekä jokaisen pyörän jarrutusta ja auttaa näin kuljettajaa pitämään auton halutussa suunnassa.

**Kolme varustasoa; Base, Ridge ja Summit**

Subaru tarjoaa XV:n 1.6i-malliin Base- ja Ridge-varustetasot – 2.0i-mallin kolme tasoa ovat Active, Ridge ja Summit.

Perusvarusteiden lisäksi Ridge- ja Summit -varustetasot tuovat mukanaan muun muassa alumiiniset poljinpinnat ja lämmitettävän ohjauspyörän sekä joukon kuljettajaa avustavia järjestelmiä, kuten ympäristöä valvova SRVD-tutkajärjestelmän (Subaru Rear Vehicle Detection), joka varoittaa kuljettajaa sivupeileihin asennettujen varoitusvalojen avulla takaa ja kuolleista kulmista lähestyvistä ajoneuvoista.

Samoja sensoreita käyttää hyväksi myös XV:n RCTA-järjestelmä (Rear Cross Traffic Alert), joka varoittaa kuljettajaa peruuttamasta takaa sivulta lähestyvän ajoneuvon eteen. Järjestelmä valvoo auton molempia sivuja.

Ridge- ja Summit -tasojen huippuvaruste on myös kameravalvontaan perustuva adaptiivinen eli mukautuva kaukovalojärjestelmä, joka tunnistaa vastaantulevat ja edellä ajavat ajoneuvot ja vaihtaa automaattisesti ilman kuljettajan toimenpiteitä kaukovaloilta lähivaloille ja päinvastoin. Ajovalojärjestelmän valot myös ohjautuvat aina siihen suuntaan, mihin kuljettaja ohjauspyörää kääntää.

Uusi Subaru XV lanseerataan Suomeen marraskuun lopulla. Auton ennakkomyynti on jo käynnistynyt valtuutetuilla Subaru-jälleenmyyjillä.

**Subaru XV-hinnasto (hinnat sisältävät autoveron):**

XV 1.6i Base 30 872,46 euroa

XV 1.6i Ridge 34 938,41 euroa

XV 2.0i Active 36 788,42 euroa

XV 2.0i Ridge 37 999,62 euroa

XV 2.0i Summit 42 710,74 euroa

**TEKNIIKKAA 1.6i Base/Ridge 2.0i Active/Ridge/Summit**

Moottori: Boxermoottori, 4-sylinteriä, DOCH, 16-venttiiliä

Polttoaine: bensiini bensiini

Sylinteritilavuus (cm3): 1600 1995

Polttoainejärjestelmä: monipistesuihkutus suoraruiskutus

Teho kW (hv) r/min: 84 (114)/6200 115 (156)/6000

Vääntö Nm/r/min: 150/3600 196/4000

Huippunopeus km/h: 181 197

0-100 km/h (s): 13,9 10,4

Kulutus, yhd. l/100 km: 6,4 6,9

CO2-päästöt, yhd. (g/km): 145 155

Pit/lev/kork (mm): 4465/1800/1615

Akseliväli: 2665

Raideleveys e/t (mm): 1550/1555

Maavara (mm): 221

Tavaratila (l): 385-1240

Vetopaino (jarrullinen/kg): 1400

Ohjaus: Sähköinen ohjaustehostin

Vaihteisto: Portaaton Lineartronic-automaatti

Voimansiirto: Jatkuva neliveto, voimanjako eteen/taakse 60/40

Jousitus edessä: Erillisjousitus, MacPherson-joustintuet

Jousitus takana: Monivarsituenta

Jarrut e/t: Jäähdytetyt levyjarrut

Renkaat: 225/60 R17 225/55 R18

Omapaino (kg): 1459 1477